Salvador Braziliyaning yangi hukumatini tan olishdan bosh tortdi

Salvador hukumati prezident vazifasini bajaruvchi Mishel Temer boshchiligidagi Braziliyaning yangi hukumatini tan olishdan bosh tortdi va mamlakatdan o‘z elchisini chaqirib oldi, deb xabar beradi “TASS”.

Bu haqda 14-may, shanba kuni Markaziy Amerika davlatining rahbari Sanches Seren ma’lum qildi.
O‘tgan juma, 13-may kuni Venesuela hukumati maslahatlashuv uchun o‘z elchisini Braziliyadan chaqirib olishini ma’lum qilgan edi.
“Biz Braziliyaning vaqtinchalik hukumatini tan olmaslikka qaror qildik va o‘z elchimizdan vataniga qaytishni so‘radik”, — deb yozdi Seren Twitter’dagi sahifasida.